**Ministru kabineta noteikumu projekta**

**„Grozījumi Ministru kabineta 2013.gada 19.novembra noteikumos Nr.1317 „Noteikumi par speciālo līdzekļu veidiem un kārtību, kādā karavīri glabā, nēsā un lieto speciālos līdzekļus”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2013.gada 19.novembra noteikumos Nr.1317 „Noteikumi par speciālo līdzekļu veidiem un kārtību, kādā karavīri glabā, nēsā un lieto speciālos līdzekļus”” izstrādāts, lai spēkā esošo noteikumu regulējumu precizētu atbilstoši Saeimā 2014.gada 22.maijā pieņemtajiem grozījumiem Latvijas Republikas Zemessardzes likuma 22.pantā, kas stājušies spēkā 2014.gada 18.jūnijā un paredz deleģējumu Ministru kabinetam noteikt kārtību, kādā zemessargam, pildot dienestu, ir tiesības glabāt, nēsāt un lietot speciālos līdzekļus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saeima 2014.gada 22.maijā ir pieņēmusi likumprojektu „Grozījumi Latvijas Republikas Zemessardzes likumā”, kura 10.pants paredz grozījumu Latvijas Republikas Zemessardzes likuma 22.pantā - deleģējumu Ministru kabinetam noteikt kārtību, kādā zemessargam, pildot dienestu, ir tiesības glabāt, nēsāt un lietot speciālos līdzekļus. Līdz grozījumu Latvijas Republikas Zemessardzes likuma 22.pantā pieņemšanai, kārtību, kādā zemessargi glabā, nēsā un lieto speciālos līdzekļus, noteica aizsardzības ministrs. Vienlaikus, tā kā ne visos gadījumos karavīri vai zemessargi ir nodrošināti ar elektrošoka ierīcēm, nepieciešams precizēt spēkā esošo noteikumu 17.punktu, paredzot iespēju karavīram vai zemessargam lietot speciālo līdzekli – steku, lai atvairītu ne tikai personas, bet arī dzīvnieka uzbrukumu.Grozījumi Ministru kabineta 2013.gada 19.novembra noteikumos Nr.1317 „Noteikumi par speciālo līdzekļu veidiem un kārtību, kādā karavīri glabā, nēsā un lieto speciālos līdzekļus” izstrādāti, lai:* izpildītu Latvijas Republikas Zemessardzes likuma 22.panta 1.1 daļā Ministru kabinetam doto deleģējumu noteikt kārtību, kādā zemessargam, pildot dienestu, ir tiesības glabāt, nēsāt un lietot speciālos līdzekļus;
* precizētu spēkā esošo noteikumu 17.punktu, paredzot iespēju karavīram vai zemessargam lietot speciālo līdzekli – steku, lai nepieciešamības gadījumā atvairītu arī dzīvnieka uzbrukumu.
 |
| 3. | Projekta izstrādē iesaistītās institūcijas | Noteikumu projekts ir izstrādāts Aizsardzības ministrijā sadarbībā ar Nacionālajiem bruņotajiem spēkiem. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecināms tikai uz zemessargiem. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija un Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros. |
| 3. | Cita informācija | Nav. |

*Anotācijas III, IV, V un VI sadaļa – projekts šīs jomas neskar.*

Aizsardzības ministrs R.Vējonis

Vīza: Valsts sekretāra p.i. I.Dreģe

24.07.2014. 09:15

458

I.Ruka-Kāpostiņa, 67071901

Inita.Ruka@mil.lv

R.Dreiškena-Lāce, 67335247

Rita.Dreiskena@mod.gov.lv

fakss: 67212307